**ROMÂNIA PROIECT**

**JUDEȚUL VRANCEA Anexa 4**

**CONSILIUL JUDEȚEAN la Hotărârea nr. \_\_ /\_\_\_\_\_\_\_\_\_\_\_\_\_\_**

**Criterii de calificare și selecție**

Criteriile de calificare și selecție au fost stabilite în conformitate cu prevederile art. 231 alin. (2), lit. c) și alin. (3) din Legea nr. 92/2007 privind serviciile publice de transport persoane în unitățile administrativ – teritoriale, cu modificările și completările ulterioare.

De asemenea, pentru stabilirea Criteriilor de calificare și selecție, entitatea contractantă a ținut cont de prevederile art. 176 alin. (1) din Legea nr. 99/2016 privind achizițiile sectoriale, cu modificările și completările ulterioare. Conform acestui text de lege, entitățile contractante au dreptul de a aplica în cadrul procedurilor de atribuire criterii de calificare și selecție referitoare la:

1. motive de excludere a candidatului/ofertantului;
2. capacitatea candidatului/ofertantului.
3. **Motive de excludere a candidatului/ofertantului**

Cerințele enumerate mai jos în legătură cu motivele de excludere se adresează oricărui Operator Economic implicat în procedură, indiferent de rolul acestuia (Ofertant individual, membru al unei Asocieri, Terț Susținător, Subcontractant).

*Cerința 1 - Motive de excludere conform art. 177 alin. (1) și (2) din Legea nr. 99/2016*

*Orice Operator Economic care participă la procedură trebuie să demonstreze că nu se află în niciuna dintre situațiile care ar putea duce la excluderea sa din procedură, așa cum sunt acestea descrise în Legea nr. 99/2016, conform Capitolului V, Secțiunea a 6-a, Paragraful 3: Motivele de excludere a candidatului/ofertantului.*

Conform art. 177 alin. (1) din Legea nr. 99/2016 privind achizițiile sectoriale, cu modificările și completările ulterioare, entitatea contractantă exclude din procedura de atribuire a contractului sectorial/acordului-cadru orice operator economic cu privire la care a stabilit, în urma analizei informațiilor și documentelor prezentate de acesta, sau a luat cunoștință în orice alt mod că a fost condamnat prin hotărâre definitivă a unei instanțe judecătorești, pentru comiterea uneia dintre următoarele infracțiuni:

1. constituirea unui grup infracțional organizat, prevăzută la art. 367 din Legea nr. 286/2009 privind Codul penal, cu modificările și completările ulterioare, sau de dispozițiile corespunzătoare ale legislației penale a statului în care respectivul operator economic a fost condamnat;
2. infracțiuni de corupție, prevăzute la art. 289-294 din Legea nr. 286/2009, cu modificările și completările ulterioare, și infracțiuni asimilate infracțiunilor de corupție prevăzute la art. 10-13 din Legea nr. 78/2000 pentru prevenirea, descoperirea și sancționarea faptelor de corupție, cu modificările și completările ulterioare, sau de dispozițiile corespunzătoare ale legislației penale a statului în care respectivul operator economic a fost condamnat;
3. infracțiuni împotriva intereselor financiare ale Uniunii Europene, prevăzute la art. 181-185 din Legea nr. 78/2000, cu modificările și completările ulterioare, sau de dispozițiile corespunzătoare ale legislației penale a statului în care respectivul operator economic a fost condamnat;
4. acte de terorism prevăzute la art. 32-35 și art. 37-38 din Legea nr. 535/2004 privind prevenirea și combaterea terorismului, cu modificările și completările ulterioare, sau de dispozițiile corespunzătoare ale legislației penale a statului în care respectivul operator economic a fost condamnat;
5. spălarea banilor, prevăzută la art. 29 din Legea nr. 656/2002 pentru prevenirea și sancționarea spălării banilor, precum și pentru instituirea unor măsuri de prevenire și combatere a finanțării terorismului, republicată, cu modificările ulterioare, sau finanțarea terorismului, prevăzută la art. 36 din Legea nr. 535/2004, cu modificările și completările ulterioare, sau de dispozițiile corespunzătoare ale legislației penale a statului în care respectivul operator economic a fost condamnat;
6. traficul și exploatarea persoanelor vulnerabile, prevăzute la art. 209-217 din Legea nr. 286/2009, cu modificările și completările ulterioare, sau de dispozițiile corespunzătoare ale legislației penale a statului în care respectivul operator economic a fost condamnat;
7. fraudă, în sensul articolului 1 din Convenția privind protejarea intereselor financiare ale Comunităților Europene din 27 noiembrie 1995.

Conform art. 177 alin. (2) din Legea nr. 99/2016 privind achizițiile sectoriale, cu modificările și completările ulterioare, obligația de a exclude din procedura de atribuire un operator economic, în conformitate cu dispozițiile alin. (1), se aplică și în cazul în care persoana condamnată printr-o hotărâre definitivă este membru al organului de administrare, de conducere sau de supraveghere al respectivului operator economic sau are putere de reprezentare, de decizie sau de control în cadrul acestuia.

*Cerința 2 - Motive de excludere conform art. 178 alin. (1) și (2) din Legea nr. 99/2016*

*Operatorul Economic (Candidat individual, membru al unei Asocieri, Terț Susținător, Subcontractant) nu trebuie să se afle în niciuna dintre situațiile menționate la art. 178 alin. (1) și (2) din Legea nr. 99/2016 privind motivele de excludere referitoare la plata impozitelor, taxelor sau a contribuțiilor la bugetul general consolidat).*

 Conform art. 178 alin. (1) din Legea nr. 99/2016 privind achizițiile sectoriale, cu modificările și completările ulterioare, entitatea contractantă exclude din procedura de atribuire orice operator economic despre care:

1. fie are cunoștință că și-a încălcat obligațiile privind plata impozitelor, taxelor sau a contribuțiilor la bugetul general consolidat, iar acest lucru a fost stabilit printr-o hotărâre judecătorească sau decizie administrativă având caracter definitiv și obligatoriu în conformitate cu legea statului în care respectivul operator economic este înființat, sau cu cele ale statului membru al autorității contractante;
2. fie poate demonstra prin orice mijloace adecvate că respectivul operator economic și-a încălcat obligațiile privind plata impozitelor, taxelor sau a contribuțiilor la bugetul general consolidat.

Conform alin. (3) al aceluiași art., în etapa prevăzută la art. 205 alin. (2), operatorul economic prezintă pentru sediul principal documente din care să reiasă neîncadrarea în prevederile art. 178 alin. (1), iar pentru sediile secundare/punctele de lucru, o declarație pe propria răspundere privind îndeplinirea obligațiilor de plată a impozitelor, taxelor sau contribuțiilor la bugetul general consolidat datorate.

*Cerința 3 - Motive de excludere conform art. 180 alin. (1) din Legea nr. 99/2016*

*Operatorul Economic (Candidat individual, membru al unei asocieri, Terț Susținător, Subcontractant) nu trebuie să se afle în niciuna dintre situațiile menționate la art. 180 alin. (1) din Legea nr. 99/2016 privind motivele de excludere legate de insolvență, conflicte de interese sau abateri profesionale.*

Conform art. 180 alin. (1) din Legea nr. 99/2016 privind achizițiile sectoriale, cu modificările și completările ulterioare, entitatea contractantă exclude din procedura de atribuire a contractului sectorial/acordului-cadru orice operator economic care se află în oricare dintre următoarele situații:

1. a încălcat obligațiile stabilite potrivit art. 64 alin. (1), iar entitatea contractantă poate demonstra acest lucru prin orice mijloc de probă adecvat, cum ar fi decizii ale entităților competente prin care se constată încălcarea acestor obligații;
2. se află în procedura insolvenței sau în lichidare, în supraveghere judiciară, sau în încetarea activității;
3. a comis o abatere profesională gravă, care îi pune în discuție integritatea, iar entitatea contractantă poate demonstra acest lucru prin orice mijloc de probă adecvat, cum ar fi o decizie a unei instanțe judecătorești, a unei autorități administrative sau a unei organizații internaționale;
4. entitatea contractantă are suficiente indicii rezonabile/informații concrete pentru a considera că operatorul economic a încheiat cu alți operatori economici acorduri care vizează denaturarea concurenței în cadrul sau/în legătură cu procedura în cauză;
5. se află într-o situație de conflict de interese în cadrul sau/în legătură cu procedura în cauză, iar această situație nu poate fi remediată în mod efectiv prin alte măsuri mai puțin severe, prevăzute la art. 75 alin. (3);
6. participarea anterioară a operatorului economic la pregătirea procedurii de atribuire a condus la o distorsionare a concurenței, iar această situație nu poate fi remediată prin alte măsuri mai puțin severe;
7. operatorul economic și-a încălcat în mod grav sau repetat obligațiile principale ce-i reveneau în cadrul unui contract de achiziții publice, al unui contract sectorial sau al unui contract de concesiune încheiate anterior, iar aceste încălcări au dus la încetarea anticipată a respectivului contract, plata de daune-interese sau alte sancțiuni comparabile;
8. operatorul economic s-a făcut vinovat de declarații false în conținutul informațiilor transmise la solicitarea entității contractante în scopul verificării absenței motivelor de excludere sau al îndeplinirii criteriilor de calificare și selecție, nu a prezentat aceste informații sau nu este în măsură să prezinte documentele justificative solicitate;
9. operatorul economic a încercat să influențeze în mod nelegal procesul decizional al entității contractante, să obțină informații confidențiale care i-ar putea conferi avantaje nejustificate în cadrul procedurii de atribuire sau a furnizat din neglijență informații eronate care pot avea o influență semnificativă asupra deciziilor entității contractante privind excluderea din procedura de atribuire a respectivului operator economic, selectarea acestuia sau atribuirea contractului sectorial/acordului-cadru către respectivul operator economic.

*Excepții de la aplicarea Cerințelor 1 și 2 și 3*

În cadrul procedurii de atribuire se vor aplica următoarele excepții cu privire la Cerințele 1 și 2:

1. Conform art. 178 alin. (2) din Legea nr. 99/2016 privind achizițiile sectoriale, cu modificările și completările ulterioare, Operatorul economic nu este exclus din procedura de atribuire dacă, anterior deciziei de excludere, își îndeplinește obligațiile prin plata impozitelor, taxelor sau contribuțiilor la bugetul general consolidat datorate ori prin alte modalități de stingere a acestora sau beneficiază, în condițiile legii, de eșalonarea acestora ori de alte facilități în vederea plății acestora, inclusiv, după caz, a eventualelor dobânzi ori penalități de întârziere acumulate sau a amenzilor;
2. Conform art. 179 alin. (1) din Legea nr. 99/2016 privind achizițiile sectoriale, cu modificările și completările ulterioare, prin excepție de la dispozițiile art. 177 și art. 178 alin. (1) și (2), în cazuri excepționale, entitatea contractantă are dreptul de a nu exclude din procedura de atribuire un operator economic care se află într-una dintre situațiile prevăzute la art. 177 alin. (1) ori art. 178 alin. (1) sau (2), pentru motive imperative de interes general, precum sănătatea publică sau protecția mediului;
3. Conform art. 179 alin. (2) din Legea nr. 99/2016 privind achizițiile sectoriale, cu modificările și completările ulterioare, prin excepție de la dispozițiile art. 178 alin. (1) și (2), un operator economic nu este exclus din procedura de atribuire atunci când cuantumul impozitelor, taxelor și contribuțiilor la bugetul general consolidat datorate și restante este mai mic de 10.000 lei.
4. În conformitate cu prevederile art. 180 alin. (2) din Legea nr. 99/2016 privind achizițiile sectoriale, cu modificările și completările ulterioare, entitatea contractantă nu exclude din procedura de atribuire un operator economic împotriva căruia s-a deschis procedura generală de insolvență și care se află în perioada de observație atunci când, pe baza informațiilor și/sau documentelor prezentate de operatorul economic sau în orice alt mod, stabilește că operatorul economic în cauză are capacitatea de a executa contractul sectorial/acordul-cadru, ținând cont de măsurile adoptate de respectivul operator privind continuarea activității. Aceasta presupune că respectivul operator economic se află fie în faza de observație și a adoptat măsurile necesare pentru a întocmi un plan de reorganizare fezabil, ce permite continuarea, de o manieră sustenabilă, a activității curente, fie este în cadrul procesului de reorganizare judiciară și respectă integral graficul de implementare a planului de reorganizare aprobat de instanță.
5. Operatorul economic poate furniza dovezi care să arate că măsurile luate de acesta sunt suficiente pentru a-și demonstra în concret credibilitatea prin raportare la motivele de excludere, cum ar fi: efectuarea de către operatorul economic a plății sau la asumarea de către operatorul economic a obligației de plată a despăgubirilor în ceea ce privește eventualele prejudicii cauzate printr-o infracțiune sau printr-o altă faptă ilicită, clarificarea de către operatorul economic în mod complet a faptelor și împrejurărilor în care a fost comisă infracțiunea sau altă faptă ilicită, prin cooperarea activă cu autoritățile care efectuează investigația, și la adoptarea de către operatorul economic a unor măsuri concrete și adecvate la nivel tehnic, organizațional și în materie de personal, cum ar fi eliminarea legăturilor cu persoanele și organizațiile implicate în comportamentul necorespunzător, măsuri de reorganizare a personalului, implementarea unor sisteme de control și raportare, crearea unei structuri de audit intern pentru verificarea respectării dispozițiilor legale și a altor norme sau adoptarea unor reguli interne privind răspunderea și plata despăgubirilor, pentru a preveni săvârșirea unor noi infracțiuni sau alte fapte ilicite.

*Informații referitoare la conflictul de interese*

În conformitate cu art. 180 alin. (1) lit. e) din Legea nr. 99/2016 privind achizițiile sectoriale, cu modificările și completările ulterioare, Entitatea Contractantă exclude din participarea la procedura de atribuire orice Operator Economic care se află într-o situație de conflict de interese în sensul art. 72 din Legea nr. 99/2016 și care nu poate fi remediată prin măsuri pentru eliminarea circumstanțelor care au generat conflictul de interese în sensul celor enumerate la art. 75 alin. (3) din Legea nr. 99/2016.

Așa cum este definit la art. 72 din Legea nr. 99/2016 privind achizițiile sectoriale, cu modificările și completările ulterioare, o situație de conflict de interese reprezintă orice situație în care personalul Entității Contractante sau al unui furnizor de servicii de achiziție care acționează în numele Entității Contractante care sunt implicați în desfășurarea procedurii de atribuire sau care pot influenta rezultatul acesteia au, în mod direct sau indirect, un interes financiar, economic sau un alt interes personal, care ar putea fi perceput ca element care compromite imparțialitatea sau independența lor în contextul procedurii de atribuire.

Situațiile potențial generatoare de conflict de interese sunt enumerate, cu titlu exemplificativ, la art. 73 din Legea nr. 99/2016 privind achizițiile sectoriale, cu modificările și completările ulterioare, dar nu se limitează la aceste. Reprezintă situații potențial generatoare de conflict de interese :

1. participarea în procesul de verificare/evaluare a solicitărilor de participare/ofertelor a persoanelor care dețin părți sociale, părți de interes, acțiuni din capitalul subscris al unuia dintre Ofertanți/candidați, terți susținători sau subcontractanți propuși ori a persoanelor care fac parte din consiliul de administrație/organul de conducere sau de supervizare al unuia dintre ofertanți/candidați, terți susținători sau subcontractanți propuși;
2. participarea în procesul de verificare/evaluare a solicitărilor de participare/ofertelor a unei persoane care este soț/soție, rudă sau afin, până la gradul al doilea inclusiv, cu persoane care fac parte din consiliul de administrație/organul de conducere sau de supervizare al unuia dintre ofertanți/candidați, terți susținători ori subcontractanți propuși;
3. participarea în procesul de verificare/evaluare a solicitărilor de participare/ofertelor a unei persoane despre care se constată sau cu privire la care există indicii rezonabile/informații concrete că poate avea, direct sau indirect, un interes personal, financiar, economic ori de altă natură, sau se află într-o altă situație de natură să îi afecteze independența și imparțialitatea pe parcursul procesului de evaluare;
4. situația în care ofertantul individual/ofertantul asociat/candidatul/subcontractantul propus/terțul susținător are drept membri în cadrul consiliului de administrație/ organului de conducere sau de supervizare și/sau are acționari ori asociați semnificativi persoane care sunt soț/soție, rudă sau afin până la gradul al doilea inclusiv ori care se află în relații comerciale cu persoane cu funcții de decizie în cadrul entității contractante sau al furnizorului de servicii de achiziție implicat în procedura de atribuire;
5. situația în care ofertantul/candidatul a nominalizat printre principalele persoane desemnate pentru executarea contractului persoane care sunt soț/soție, rudă sau afin până la gradul al doilea inclusiv ori care se află în relații comerciale cu persoane cu funcții de decizie în cadrul entității contractante sau al furnizorului de servicii de achiziție implicat în procedura de atribuire.

Prin acționar sau asociat semnificativ se înțelege persoana care exercită drepturi aferente unor acțiuni care, cumulate, reprezintă cel puțin 10% din capitalul social sau îi conferă deținătorului cel puțin 10% din totalul drepturilor de vot în adunarea generală.

*Informații legate de motivele de excludere în legătură cu denaturarea concurenței*

Conform art. 180 alin. (3) din Legea nr. 99/2016 privind achizițiile sectoriale, cu modificările și completările ulterioare, sunt considerate ca reprezentând indicii rezonabile/informații concrete pentru a considera că Operatorul Economic a încheiat cu alți operatori economici acorduri care vizează denaturarea concurenței în cadrul sau în legătură cu procedura în cauză în, următoarele situații:

1. ofertele sau solicitările de participare transmise de 2 sau mai mulți Operatori Economici participanți la procedura de atribuire prezintă asemănări semnificative din punct de vedere al conținutului documentelor nestandardizate potrivit documentației de atribuire;
2. în cadrul organelor de conducere a 2 sau mai multor Operatori Economici participanți la procedura de atribuire se regăsesc aceleași persoane sau persoane care sunt soț/soție, rudă sau afin până la gradul al doilea inclusiv ori care au interese comune de natură personală, financiară sau economică sau de orice altă natură;
3. un ofertant/candidat a depus două sau mai multe oferte/solicitări de participare, atât individual cât și în comun cu alți Operatori Economici sau doar în comun cu alți operatori economici. Ofertantul/Candidatul care depune mai multe Oferte/Solicitări de participare va fi respins și toate Ofertele/Solicitările de participare prezentate de respectivul Ofertant/Candidat vor fi respinse;
4. un ofertant/candidat a depus ofertă/solicitare de participare individuală/în comun cu alți operatori economici și este nominalizat ca subcontractant în cadrul unei alte oferte/solicitări de participare. În acest caz se aplică sancțiunea excluderii Ofertei individuale sau, după caz, a celei în care este Ofertant asociat.

*Informații legate de motivele de excludere privind încetarea anticipată a contractelor anterioare, plata de daune-interese sau alte sancțiuni comparabile*

Conform prevederilor art. 180 alin. (6) din Legea nr. 99/2016 privind achizițiile sectoriale, cu modificările și completările ulterioare, cel puțin următoarele situații sunt considerate a reprezenta în cadrul acestei proceduri de achiziție o încălcare gravă a obligațiilor contractuale:

1. neexecutarea obligațiilor privind livrarea produselor sau serviciilor ori neexecutarea lucrărilor;
2. livrarea unor produse sau servicii care prezintă neconformități majore care le fac improprii utilizării conform destinației avute în vedere de entitatea contractantă;
3. executarea unor lucrări care nu respectă cerințele caietului de sarcini, sau un comportament necorespunzător care creează îndoieli serioase cu privire la credibilitatea operatorului economic.
4. **Capacitatea candidatului/ofertantului**

Conform prevederilor art. 185 alin. (1) din Legea nr. 99/2016 privind achizițiile sectoriale, cu modificările și completările ulterioare, entitatea contractantă are dreptul de a aplica în cadrul procedurii de atribuire numai criterii privind capacitatea referitoare la:

1. capacitatea de exercitare a activității profesionale;
2. situația economică și financiară;
3. capacitatea tehnică și profesională.
	1. **Capacitatea de exercitare a activității profesionale**

*Cerința 1 - Înscrierea într-un registru profesional sau comercial*

*Operatorii Economici (Ofertant/Candidat individual, membru al Asocierii, Terț Susținător, Subcontractant) trebuie să fie înscriși într-un registru profesional sau comercial din țara în care sunt stabiliți.*

Conform prevederilor Ordinului nr. 131/2019 privind documentele standard și contractul-cadru care vor fi utilizate în cadrul procedurilor de delegare a gestiunii serviciului public de transport de persoane în unitățile administrativ-teritoriale, realizat cu autobuze, troleibuze și/sau tramvaie, cerința se consideră îndeplinită dacă se demonstrează faptul că:

1. Operatorul Economic este constituit în mod legal în țara sa de origine și nu se află în niciuna dintre situațiile de anulare a constituirii,
2. Operatorul Economic își desfășoară activitatea profesională în mod legal pe piață. Se consideră că operatorul economic își desfășoară activitatea profesională în mod legal pe piață dacă:
3. există corespondență între obiectul principal al Contractului și activitatea economică indicată în Actul Constitutiv al operatorului Economic sub forma codului NACE (Clasificarea statistică a activităților economice în Comunitatea Europeană) sau echivalent pentru Operatorul Economic/Operatorii Economici având rolul de Ofertant/Candidat.
4. există corespondență între activitatea asociată rolului Operatorului Economic în cadrul procedurii și activitatea economică menționată în documentul de constituire a Operatorului Economic sub forma codului NACE (Clasificarea statistică a activităților economice în Comunitatea Europeană) sau echivalent pentru Subcontractant/Subcontractanți și/sau Terțul Susținător/Terții Susținători.

*Cerința 2 - Deținerea licenței de transport sau autorizației de transport*

*Operatorii Economici (Ofertant/Candidat individual, membru al Asocierii,) trebuie să fie operatori de transport rutier deținători de licențe de transport, eliberate sau recunoscute în condițiile legii, ori transportatori autorizați deținători ai unei autorizații de transport de persoane sau de mărfuri, eliberată, în condițiile legii, de către autoritățile administrației publice locale competente.*

Conform art. 29, alin. (1) din Legea nr. 92/2007 a serviciilor publice de transport persoane în unitățile administrativ-teritoriale, cu modificările și completările ulterioare, serviciul public de transport județean poate fi atribuit pentru executare, în gestiune directă sau delegată, operatorilor de transport rutier deținători de licențe de transport, eliberate sau recunoscute în condițiile legii, ori transportatorilor autorizați deținători ai unei autorizații de transport de persoane sau de mărfuri, eliberată, în condițiile legii, de către autoritatea administrației publice locale competentă.

Operatorii de transport rutier deținători ai licențelor eliberate în condițiile legii pot fi, conform art. 30 alin. (2) din Legea nr. 92/2007 a serviciilor publice de transport persoane în unitățile administrativ-teritoriale, cu modificările și completările ulterioare:

1. societăți înființate de unitățile administrativ - teritoriale sau de unitățile administrativ - teritoriale membre ale asociațiilor de dezvoltare intercomunitară ori ale altor forme de asociere a unităților administrativ - teritoriale;
2. societăți rezultate ca urmare a reorganizării administrative a regiilor autonome de interes local sau județean ori a serviciilor publice de transport de specialitate subordonate autorităților administrației publice locale, al căror capital social este deținut, în totalitate sau în parte, în calitate de proprietar ori coproprietar, de către unitățile administrativ-teritoriale;
3. societăți comerciale cu capital social privat sau mixt, deținătoare de licențe de transport valabile;
4. servicii publice de interes local sau județean, specializate, cu personalitate juridică, înființate și organizate în subordinea consiliilor locale ori consiliilor județene, după caz, prin hotărâri ale autorităților deliberative ale unităților administrativ-teritoriale respective.

Transportatorii autorizați pot fi, conform art. 30 alin. (3) din Legea nr. 92/2007 a serviciilor publice de transport persoane în unitățile administrativ-teritoriale, cu modificările și completările ulterioare:

1. societăți comerciale înființate de autoritățile administrației publice locale sau de asociațiile de dezvoltare intercomunitară ori de alte forme de asociere a unităților administrativ-teritoriale, deținătoare de autorizații de transport valabile;
2. societăți comerciale rezultate ca urmare a reorganizării administrative a regiilor autonome de interes local sau județean ori a serviciilor publice de specialitate subordonate autorităților administrației publice locale, al căror capital social este deținut, în totalitate sau în parte, în calitate de proprietar sau coproprietar, de către unitățile administrației publice respective, deținătoare de autorizații de transport valabile;
3. societăți comerciale cu capital social privat sau mixt, deținătoare de autorizații de transport valabile;
4. persoane fizice sau asociații familiale autorizate să presteze transport public local de mărfuri sau de persoane, deținătoare de autorizații de transport valabile.

Conform art. 29 alin. (2) din Legea nr. 92/2007 a serviciilor publice de transport persoane în unitățile administrativ-teritoriale, cu modificările și completările ulterioare, se interzice titularilor hotărârilor de dare în administrare sau contractelor de delegare a gestiunii, după caz, să încheie cu terți contracte de subdelegare a activităților de atribuire a gestiunii serviciilor publice de transport.

Conform alin. (3), contractele de delegare a gestiunii pot fi cesionate sau novate numai în cazul în care operatorul se divizează, fuzionează ori înființează o filială, în limitele/condițiile stabilite de Regulamentul (CE) nr. 1.370/2007 și de cele ale cadrului legislativ din domeniul achizițiilor publice și cu aprobarea autorităților deliberative ale autorităților administrației publice locale.

* 1. **Situația economică și financiară**

*Cerință unică - Nivelul minim al mediei cifrei de afaceri anuală în domeniul obiectului Contractului*

*Ofertantul/Candidatul (Operator Economic individual sau Asociere de Operatori Economici) trebuie să dovedească o medie a cifrei de afaceri anuală în domeniul obiectului Contractului, în ultimele 3 exerciții financiare încheiate (respectiv în anii 2020, 2021 și 2022 ) de cel puțin 80% din valoarea estimata a costurilor fără T.V.A. pentru primul an de operare pentru fiecare lot/pachet în parte.*







Pentru demonstrarea îndeplinirii cerinței minime de calificare, orice Ofertant/Candidat se poate baza pe resursele altor entități, indiferent de natura juridică a relațiilor pe care le are cu aceste entități.

Pentru a demonstra îndeplinirea cerinței minime de calificare, orice Ofertant/ Candidat are dreptul:

1. să participe în comun (într-o Asociere) cu alți Operatori Economici la procedura de atribuire, în condițiile art. 66 din Legea nr. 99/2016 privind achizițiile sectoriale, cu modificările și completările ulterioare;
2. să invoce susținerea unui Terț Susținător și să utilizeze capacitățile acestuia pentru a demonstra îndeplinirea cerinței minime, indiferent de natura relațiilor juridice existente între Operatorul Economic și entitatea ale cărei capacitați le utilizează în condițiile art. 196 și următoarele din Legea nr. 99/2016 privind achizițiile sectoriale, cu modificările și completările ulterioare.

*Îndeplinirea cerinței minime de către o Asociere de Operatori Economici*

Dacă un grup de Operatori Economici depune o Ofertă în comun în cadrul unei Asocieri, cerința minimă de calificare "nivelul minim al mediei cifrei de afaceri anuală în domeniul obiectului Contractului" poate fi îndeplinită de oricare dintre membrii Asocierii.

*Îndeplinirea cerinței minime prin folosirea capacităților unui Terț Susținător*

Dacă un Ofertant/Candidat dorește să invoce susținerea unui Terț Susținător pentru îndeplinirea cerinței minime legate de nivelul minim al mediei cifrei de afaceri anuală în domeniul obiectului Contractului, Ofertantul/Candidatul are dreptul de a invoca sprijinul unui Terț Susținător, indiferent de natura relațiilor juridice existente între Operatorul Economic Ofertant și Terțul Susținător ale cărei capacități le utilizează, conform prevederilor art. 196 și următoarele din Legea nr. 99/2016 privind achizițiile sectoriale, cu modificările și completările ulterioare.

* 1. **Capacitatea tehnică și profesională**

*Cerința 1 - Lista principalelor servicii prestate în mod corespunzător*

*Ofertantul/Candidatul (Operator Economic individual sau Asociere de Operatori Economici) trebuie să demonstreze că în ultimii 3 ani până la data limită de depunere a Ofertei/Solicitării de participare (respectiv 2020, 2021 și 2022), a prestat servicii publice de transport călători, în valoare de minim 60% din valoarea estimata a costurilor fără TVA pentru primul an de operare pentru fiecare lot/pachet în parte.*







Conform art. 231 alin. (4) din Legea nr. 92/2007, privind serviciile publice de transport persoane în unitățile administrativ-teritoriale, cu modificările și completările ulterioare, pentru îndeplinirea cerinței privind experiența similară, ofertanții/candidații pot face dovada fie prin prezentarea unei liste cu principalele contracte similare de servicii publice de transport călători prestate în ultimii 3 ani, cu indicarea valorilor contractelor, fie prin prezentarea unei liste cu licența/licențele de traseu din care să reiasă vechimea pe traseu în ultimii 3 ani, cu indicarea veniturilor realizate din prestarea respectivelor servicii.

Conform prevederilor Ordinului nr. 131/2019 privind documentele standard și contractul-cadru care vor fi utilizate în cadrul procedurilor de delegare a gestiunii serviciului public de transport de persoane în unitățile administrativ-teritoriale, realizat cu autobuze, troleibuze și/sau tramvaie:

* Referința la ultimii 3 ani trebuie să fie întotdeauna calculată în sens invers plecând de la termenul-limită de depunere a Ofertei/Solicitării de participare, așa cum este indicat în Anunțul de participare sau orice eventuală erată publicată de către Entitatea Contractantă.
* Prin "servicii prestate în mod corespunzător" se înțelege acele servicii prestate în limitele acordului dintre Ofertant/Candidat și beneficiarul serviciilor menționate.

*Îndeplinirea cerinței minime de către o Asociere de Operatori Economici*

În cazul unei Asocieri, îndeplinirea cerințelor minime privind capacitatea tehnică și/sau profesională trebuie demonstrată prin luarea în considerare a resurselor cumulative ale membrilor Asocierii.

*Îndeplinirea cerinței minime prin folosirea capacităților unui Terț Susținător*

Pentru demonstrarea îndeplinirii cerinței minime de calificare referitoare la experiența profesională relevantă în ceea ce privește "principalele servicii prestate în mod corespunzător", Ofertantul/Candidatul are dreptul de a invoca sprijinul unui Terț Susținător, indiferent de natura relațiilor juridice existente între Ofertant/Candidat și Terțul Susținător ale cărei capacități le utilizează, conform prevederilor art. 196 și următoarele din Legea nr. 99/2016 privind serviciile publice de transport persoane în unitățile administrativ-teritoriale, cu modificările și completările ulterioare,.

*Cerința 2 - Informații despre subcontractanții propuși (dacă este cazul)*

*În cazul în care Ofertantul/Candidatul (Operatorul Economic individual sau Asocierea de Operatori Economici) intenționează să subcontracteze o parte din obiectul Contractului (respectiv lucrări sau servicii conexe necesare furnizării/prestării serviciului/uneia sau mai multor activități din sfera serviciului de utilități publice delegat), iar Subcontractanții sunt cunoscuți la momentul depunerii Ofertei, acesta trebuie să prezinte informații despre partea pe care intenționează să o subcontracteze.*

Având în vedere dispozițiile art. 22 alin. (5) din Legea nr. 99/2016 privind serviciile publice de transport persoane în unitățile administrativ-teritoriale, cu modificările și completările ulterioare, conform căruia subcontractarea serviciilor publice de transport călători de către operatorii interni este interzisă, precum și prevederile referitoare la subcontractare din Ordinul nr. 131/2019 privind documentele standard și contractul-cadru care vor fi utilizate în cadrul procedurilor de delegare a gestiunii serviciului public de transport de persoane în unitățile administrativ-teritoriale, realizat cu autobuze, troleibuze și/sau tramvaie, subcontractarea este permisă doar cu privire la activitățile conexe necesare prestării serviciului public de transport județean de persoane prin curse regulate în aria teritorială de competență a Unității Administrativ Teritorială Județul Vrancea (de exemplu: servicii de mentenanța/reparare a autobuzelor/microbuzelor, serviciu de dispecerat, servicii de garare a vehiculelor etc.)

1. **Actualizarea criteriilor de calificare și selecție**
	1. **Actualizarea criteriilor de calificare și selecție în cazul efectuării controlului ex - ante de către A.N.A.P.**

În cazul în care procedura de atribuire a contractului de delegare a gestiunii serviciului public de transport județean de persoane prin curse regulate în aria teritorială de competență a Unității Administrativ Teritorială Județul Vrancea va fi selectată de către A.N.A.P. în vederea efectuării controlului ex - ante, atunci orice modificări solicitate de această instituție cu privire la criteriile de calificare și selecție se vor efectua automat, fără a mai fi necesară adoptarea unei noi hotărâri a Consiliului Județean Vrancea în acest sens.

* 1. **Actualizarea criteriilor de calificare și selecție în cazul emiterii unei decizii de către C.N.S.C.**

În cazul în care C.N.S.C. va emite o decizie cu privire la procedura de atribuire a contractului de delegare a gestiunii serviciului public de transport județean de persoane prin curse regulate în aria teritorială de competență a Unității Administrativ Teritorială Județul Vrancea, prin care se impune adoptarea unor măsuri de remediere cu privire la criteriile de calificare și selecție, atunci aceste măsuri se vor implementa automat, fără a mai fi necesară adoptarea unei noi hotărâri a Consiliului Județean Vrancea în acest sens.

* 1. **Actualizarea criteriilor de calificare și selecție în cazul emiterii unei decizii de către instanțele judecătorești competente.**

În cazul în care instanțele judecătorești competente vor emite decizii cu privire la procedura de atribuire a contractului de delegare a gestiunii serviciului public de transport județean de persoane prin curse regulate în aria teritorială de competență a Unității Administrativ Teritorială Județul Vrancea, prin care se impune adoptarea unor măsuri de remediere cu privire la criteriile de calificare și selecție, atunci aceste măsuri se vor implementa automat, fără a mai fi necesară adoptarea unei noi hotărâri a Consiliului Județean Vrancea în acest sens.

1. **Acte normative aplicabile**

Prevederile prezentei Anexe referitoare la criteriile de calificare și selecție se completează în mod corespunzător cu dispozițiile următoarelor acte normative:

* Regulamentul (CE) nr. 1.370/2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători și de abrogare a Regulamentelor (CEE) nr. 1.191/69 și nr. 1.107/70 ale Consiliului, cu modificările și completările ulterioare.
* Legea nr. 92/2007 a serviciilor publice de transport persoane în unitățile administrativ-teritoriale, cu modificările și completările ulterioare;
* Legea nr. 99/2016 privind achizițiile sectoriale, cu modificările și completările ulterioare;
* Legea nr. 101/2016 privind remediile și căile de atac în materie de atribuire a contractelor de achiziție publică, a contractelor sectoriale și a contractelor de concesiune de lucrări și concesiune de servicii, precum și pentru organizarea și funcționarea Consiliului Național de Soluționare a Contestațiilor, cu modificările și completările ulterioare;
* Hotărârea Guvernului nr. 394/2016 pentru aprobarea Normelor metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achizițiile sectoriale, cu modificările și completările ulterioare;
* Ordinul nr. 131/2019 privind documentele standard și contractul-cadru care vor fi utilizate în cadrul procedurilor de delegare a gestiunii serviciului public de transport de persoane în unitățile administrativ-teritoriale, realizat cu autobuze, troleibuze și/sau tramvaie;
* Ordinul nr. 272/2007 pentru aprobarea Normelor-cadru privind stabilirea, ajustarea și modificarea tarifelor pentru serviciile publice de transport local și județean de persoane, cu modificările și completările ulterioare;
* Ordinul nr. 206/2007 pentru aprobarea Regulamentului-cadru de autorizare a autorităților de autorizare pentru serviciile publice de transport local și județean de persoane, cu modificările și completările ulterioare;
* Ordinul nr. 207/2007 pentru aprobarea Regulamentului-cadru de acordare a autorizațiilor de transport în domeniul serviciilor publice de transport local de persoane, cu modificările și completările ulterioare;
* Ordinul nr. 972/2007 pentru aprobarea Regulamentului-cadru pentru efectuarea transportului public local și a Caietului de sarcini-cadru al serviciilor de transport public local;

În cazul în care la nivelul prezentei Anexe se găsesc prevederi contrare dispozițiilor cuprinse în actele normative anterior menționate, acestea se vor actualiza în mod corespunzător, fără a mai fi necesară emiterea unei noi hotărâri în acest sens.

Orice date contrare din studiul de oportunitate sau alte documente similare, se actualizează în mod corespunzător cu informațiile din prezenta Anexă.

Instrucțiunile către ofertanți/Fișa de datate a procedurii se va întocmi cu respectarea întocmai a Formularului - cadru stabilit la nivelul Anexei 1 din Ordinul nr. 131/2019 privind documentele standard și contractul-cadru care vor fi utilizate în cadrul procedurilor de delegare a gestiunii serviciului public de transport de persoane în unitățile administrativ-teritoriale, realizat cu autobuze, troleibuze și/sau tramvaie.

**Președintele**

**Consiliului Județean Vrancea**

**Cătălin TOMA**

 **Avizat**

 **Secretar general al județului**

 **Raluca Dan**